Úr höfuðstöðvum Kauphallar Íslands á Laugarvegi . „ Góðar fréttir ! Nasdaq verðbréfamiðstöð mun hefja birtingu / dreifingu á listum yfir 20 stærstu hluthafa skráðra félaga á ný , eftir jákvæða umsögn Persónuverndar . Verið er að útfæra málið . Stay tuned ... , “ Þannig hljóðar tíst frá Nasdaq Icelands í morgun . Þá hefur einnig komið fram að innan skamms muni fyrirtækjaskrá Ríkisskattstjóra byrja að birta upplýsingar um raunverulega eigendur félaga hér á landi . „ Við birtum þetta á sínum tíma mánaðarlega og sendum áskrifendum vikulegan póst með stöðunni . Í júlí í fyrra , eftir að ný persónuverndarlög tóku gildi , taldi Nasdaq að það væri álitamál hvort þessi framkvæmd stæðist lögin og leitaði því álits Persónuverndar , “ segir Magnús Ásgeirsson , framkvæmdastjóri Nasdaq verðbréfamiðstöðvar . Nýverið fékkst álit Persónuverndar en það var þess efnis að birtingin gæti talist heimil í þágu almannahagsmuna . Undanfarið hefur Nasdaq unnið að því að fá umboð frá félögum á markaði til að birta upplýsingarnar og liggja þau nú fyrir í flestum tilvikum . „ Útfærslan á þessu er í vinnsluferli en við stefnum að því að birting verði mánaðarleg og eigi sér stað fyrsta virka dag hvers mánaðar . Stefnt er að því að birting hefjist á ný í næsta mánuði , “ segir Magnús .